Էդիկ ջան, տղա ջան, Նարեի հայրիկ ջան, Սերժիկի հավատարիմ զավակ ջան, Մարտի 1-ի դահճի ուրվականի արտացոլանքում քո եւ քո կուսակիցների փրկությունը որոնող մոլորյալ ջան, ախր ո՞նց մինչեւ հիմա չես հասկացել, որ քո հիասթափությունը, նաեւ քեզնմանների՛ հիասթափությունը մեր ոգեւորության կենարար աղբյուրն է։ Ոնց որ թե պատմություն գիտես, տրոցկիստների, յակոբինյանների տեղն էլ գիտես, բռնապետերին էլ շատ մոտիկից ծանոթ ես, քո կողքը մի սառը դատողությունը չկորցրած մարդ չկա՞, որ քեզ հուշի՝ ատելի իշխանությունից ազատագրվածներին անասելի հաճույք է պատճառում, երբ տեսնում ու զգում են, որ այդ ատելիները հիասթափված են իրենցից։